**Vanitas vanitatum**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cerul şi-a deschis venele,

lumină şi întuneric;

cu pas furiş,

noaptea intră în sângele amurgului.

e atât de fragil hotaru între

larvă şi piatră,

între îndoială şi nebunie.

viermi hulpavi tulbură epiderma eternităţii,

ca nişte amanţi grăbiţi

construiesc un simulacru de realitate,

tristeţi, iubiri,

uitări, aduceri aminte…

atâtea nimicuri se adună

în planul sferic al acestei lumi;

ai fi nebun să crezi că poţi să treci,

morţii ţi-au lăsat povara

şi tu urci spirala.

ascultă

cum gem sub iarbă,

sub astfalt,

sunt ei

rodiri şi nerodiri.

groparul nu poate să le îngroape,

rămân înfipte în placenta cerului,

moştenire.